
Etnofuturizmus, a finnugor áramlat

Az etnofuturizmus az 1980-as évek végén született Észtországban. Ez az áramlat elsőként az irodalomban jelentkezett, később azonban a képzőművészetben, zenében és a színházban is megjelent. Az áramlat megteremtői a kis létszámú, Oroszországban élő finnugor népekhez is eljuttatták az etnofuturizmus eszméit.
Dolgozatom célja az etnofuturizmus fogalmának körbejárása, az áramlat fő jellemzőinek bemutatása. Emellett arra a kérdésre próbálok meg választ adni, hogy hogyan történik a népi kultúra archaikus elemeinek újraértelmezése és újrahasznosítása az etnofuturizmus által nyújtott kereteken belül.



